Publication: Magyar Közlöny
Issue: MK-2010-21 (Year: 2010, Number: 21)
Era: contemporary
Section: Az Alkotmánybíróság a 60/2009. (V. 28.) AB határozatban fejtette ki, hogy a Ket-ben foglalt, az ügyfelek tisztességes
Paragraph Index: 731

Az Alkotmánybíróság a 60/2009. (V. 28.) AB határozatban fejtette ki, hogy a Ket-ben foglalt, az ügyfelek tisztességes eljáráshoz való jogának védelmét szolgáló alapelvet a Kkt. által szabályozott közigazgatási bírság kiszabására irányuló eljárásban alkalmazni kell. Az ügyfelet a Ket. 4. § (1) bekezdése szerint megilleti a tisztességes ügyintézéshez, a jogszabályokban meghatározott határidõben hozott döntéshez való jog. Amennyiben a hatóság a bírságot a részére megszabott határidõn túl szabja ki, a reá irányadó eljárási szabály megsértésével jár el. Jogszabálysértés megállapítása esetén pedig – a Ket. 111. § (1) bekezdésének rendelkezése szerint – a közigazgatási ügyekben eljáró bíróság a közigazgatási döntést hatályon kívül helyezi, és szükség esetén a hatóságot új eljárásra kötelezi, kivéve, ha az ügy érdemére ki nem ható eljárási szabály megsértése állapítható meg. Ebbõl következõen az eljárási szabálysértés is alapul szolgálhat a határozat hatályon kívül helyezéséhez, ha – a Legfelsõbb Bíróság Közigazgatási Kollégiumának 31. számú állásfoglalásában írtak szerint – maga az eljárási jogszabálysértés jelentõs, és a döntés érdemére is kihat, s a bírósági eljárásban nem orvosolható. A Ket. 4. § (1) bekezdésében meghatározott tisztességes ügyintézéshez és a jogszabályokban meghatározott határidõben hozott döntéshez való jogot sértheti, ha a hatóság a határozat hozatalára megállapított határidõt túllépi, és ezzel az ügyfél részére a jogszerû magatartás fennálltának, vagy vele szemben szankció alkalmazása tör vényi akadályának bizonyítását elnehezíti, vagy lehetetlenné teszi. A tisztességes ügyintézéshez való jog sérelmét a Ket. által megkövetelt egyes eljárási cselekményekre nyitva álló határidõk túllépése is megalapozhatja, amennyiben a bizonyítást elnehezíti (pl.: az eljárás megindításáról szóló értesítésnek a bírságoló határozattal együtt való közlése). Ha a határozat, vagy más eljárási döntés meghozatala az elõírt határidõben megtörténik, de a kézbesítés és a döntés meghozatala között indokolatlanul hosszú idõ telik el, akkor az szintén a tisztességes ügyintézéshez való jog sérelmével járhat. Ezekben az esetekben az eljárási jogszabálysértés a döntés érdemére is kihathat. IV. Mindezekre figyelemmel a jogegységi tanács – a Bsz. 29. § (1) bekezdés a) pontja és 32. § (4) bekezdése értelmében – a rendelkezõ részben foglaltak szerint határozott. Budapest, 2010. február 1. Dr. Kozma György s. k., a jogegységi tanács elnöke Dr. Buzinkay Zoltán s. k., Bauer Jánosné dr. s. k., elõadó bíró bíró Dr. Kaszainé dr. Mezey Katalin s. k., Dr. Kovács András s. k., bíró bíró IX. Ha tá ro za tok Tá ra

Source: https://magyarkozlony.hu/hivatalos-lapok/c0ca283984960bc5d8b24fd154747c1769a9df6e/dokumentumok/684e7405bacdde9b2127401b61713a704c35395e/letoltes